Quintus Minucius Q.f. Thermus

Quintus Minucius Q.f. Thermus (natus saeculo 3 a.C.n., mortuus anno 188 a.C.n.) fuit vir publicus Romanus.

 Cursus honorum 
Thermus anno 202 tribunus militum in Africa fuit, anno 201 tribunus plebis electus est. Anno 197 IIIvir ad colonias Puteolos, Vulturnum, Liternum decucendas ad triennium creatus est. Primo tamen anno 196 praetor in Hispania fuit atque postquam anno 195 in patriam rediit, triumphavit atque simul munere triumviratus fungebatur. Anno 193 una cum Lucio Cornelio L.f. Merula consulatum adeptus est et in Gallia Cisalpina imperio prorogato ad usque annum 191 contra Ligures certavit. Anno 189 una cum Quinto Minucio C.f. Rufo decemvir in orientem missus est, ut res Antiocho III victo ordinaretPolybius, Historiae XXI 43,1; Titus Livius, Ab urbe condita XXXVIII 39,1. Anno 188, cum in exercitu Gnaei Manlii Vulsonis in patriam iter faceret, in Thracia necatus est.

 Bibliographia 



 Notae 

Thermus, Quintus Q.f.
Categoria:Senatores
Categoria:Tribuni plebis
Categoria:Praetores
Categoria:Necati